《望海》
清代·祖之望

行到东维山尽处，一痕浓黛绕登莱。数拳小岛浮沤出，万古神登叠浪催。

泰岱脉从辽海渡，珍珠门向日南开。蓬壶纵有仙人住，汉武秦皇安在哉。

作者简介：（1755—1814）福建浦城人，字载璜，晚字子久，号舫斋。乾隆四十三年进士。授刑部主事。嘉庆初任湖北布政使。白莲教举兵，大吏皆统兵出战，之望独留镇守。官至刑部尚书。有《节制纪闻》、《皆山堂诗文钞》等。